  Туспуктэм: Константин Вознесенских Майя Бывальцева 24-тӥ инвожое Ижкарын удмурт егитъёслэн «Удмурт-а мон?!» улосвылкуспо форумзы ортчоз. Ужрадэ пыриськыны мылкыд карисьёслэсь куриськонъёссэс 20-тӥ инвожоозь кутозы. Со сярысь форумез радъясьёс ивортӥзы. Форуме 18-35 аресъем егитъёсты ӧтё, кинлэн удмурт кылэз, лулчеберетэз, йылолъёсты утён но азинтон уже пыриськемез потэ. Оглом 100 адями люкаськоз шуыса чаклало. Ужрадын пленарной кенешон, собере куинь секциосынн ужан чакалмын, отын ӵектосъёсын, мерлыко вотэсъёсын ужан, аслад куараедлы но мугорыдлы кузё луон сярысь верськон мыноз. Форумын ужан кылъёс: ӟуч но удмурт. Куриськонъёсты чӧлсконпусъя гожтоно, ужрадлэн положениез татын. «Удмурт-а мон?!» форумлэн ужпумъёсыз: удмурт егитъёс пӧлын азьветлӥсь луыны быгатӥсь муртъёсты шараян, азьветлӥсьёсты кивалтыны но ужез радъяны быгатонлыкъёслы дышетон (ужбергатӥсьёсты, мер но кун ужасьёсты ӧтьыса), командаен ужаны, кусыпъёс герӟаны быгатонлыкъёсты юнматон, егит удмуртъёслэсь кадровой резервзэс кылдытон. Ватсалом, форумез Удмуртилэн Кун Кенешыстыз тодосъя, дышетонъя, лулчеберетъя, туризмъя но йӧскалык политикая ялан ужась ӧри, «Удмурт Кенеш» огазеяськон но удмурт егитъёслэн «Шунды» огазеяськонзы элькунысь йӧскалык политикая министерство юрттэмен радъяло. Тодэ вайытом, Татарстанын удмурт егитъёслэн «БиГерд» форумазы куриськонъёсты куто.  Тегъёс: Удмуртия егитъёс форум Ижкар удмуртъёс  